section_heading: Samostan i crkva sv. Marka
paragraph_text: Na Plehanu je u srednjem vijeku podignuta franjevačka crkva promjera 15x10 metara. Oko nje se prostirala nekropola stećaka koja je prerasla u današnje groblje. Godine 1853. na tom brežuljku franjevci započinju graditi samostan, a crkva sv. Marka je dovršena 1870. Proširena je 1902. godine u neoromaničkom stilu s dva niza stupova i polukružnom apsidom što je ostavljalo dojam monumentalnosti i sklada. Taj dojam je pojačao niz vitraja i mozaika te zidne slikarije talijanskog slikara Marka Antonionija.